สวัสดีค่ะ อยากปรึกษาเรื่องมีเลือดออกทางช่องคลอดเมื่อประมาณวันที่22กุมภาหนูทานยาคุมฉุกเฉิน หลังจากนั้นวันที่24 กุมภาประจำเดือนมาปกติและหมดไปเมื่อวันที่1 มีนา หลังจากนั้นมีเพศสัมพันธ์กับแฟนก็ใส่ถุงยางอนามัยทุกครั้งแต่เมื่อวันที่11มีนาหลังจากมีเพศสัมพันธ์ใส่ถุงยางอนามัยก็มีเลือดออกกระปิดกระปรอยเมื่อวันที่13,14 เป็นสีน้ำตาล อยากทราบว่าเกิดจากผลค้างเคียงของยาคุมฉุกเฉินหรือสาเหตุอื่นคะ
สวัสดีค่ะ หากได้มีประจำเดือนมาในวันที่ 24 ก.พ.โดยมาในช่วงวันที่ที่ควรจะมา และมานาน 6 วันดังกล่าว ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ที่ผ่านมา อย่างไรก็ตาม หลังจากนั้น หากได้มีเพศสัมพันธ์อีก ก็จะมีโอกาสตั้งครรภ์ได้ โดยหากได้ใช้ถุงยางอนามัยป้องกัน ก็จะมีโอกาสตั้งครรภ์ได้ประมาณ 2%-18%สำหรับเลือดที่ออกในวันที่ 13-14 มี.ค. โดยออกแบบกะปริดกะปรอย ไม่น่าเกิดจากผลของยาคุมฉุกเฉินอีก แต่อาจเกิดจากสาเหตุอื่นๆ เช่น- เป็นเลือดออกช่วงไข่ตก แต่เลือดมักออกเพียง 1 วัน- การผลิตฮอร์โมนของรังไข่ผิดปกติ- ติดเชื้อในช่องคลอด แต่มักมีตกขาวที่ผิดปกติร่วม- มดลูกอักเสบ แต่จะมีปวดท้องน้อยและตกขาวที่ผิดปกติร่วม- ผลของการทานยาฮอร์โมนอื่นๆ เช่น ยาสตรี สมุนไพร อาหารเสริมต่างๆ เป็นต้นแนะนำควรสังเกตเลือดที่ออกไปก่อน หากออกเพียง 2 วันแล้วหายไป ก็ไม่น่าผิดปกติอะไร แต่หากยังคงออกต่อเนื่องไปหลายวัน หรือมีปวดท้องน้อยมากร่วมด้วย ก็ควรไปพบสูติ-นรีแพทย์เพื่อตรวจหาสาเหตุค่ะ